Samsung Galaxy Alpha smartfoni O‘zbekistonda 2,4 million so‘mdan sotila boshlandi

Avgust oyida taqdim etilgan Samsung Galaxy Alpha smartfoni Toshkent shahridagi “Fleshka” savdo majmuasida 2 380 000 so‘mdan sotila boshlandi. Bu haqda Mobinfo.uz ma’lumotiga asoslanib “Parol” nashri xabar berdi.

Ushbu smartfon Apple kompaniyasining iPhone 6 smartfonini “o‘ldirishi” xabar qilingan edi. Shuningdek, Galaxy Alpha Samsung kompaniyasining ilk metal ramkali smartfoni hisoblanadi. U 6,7 millimetr qalinlikka ega ekanligi sabab Galaxy lineykasidagi eng ingichka smartfon bo‘ldi. Galaxy Alpha smartfonining texnik xususiyatlari bilan quyida tanishing:
Shuningdek, 20-oktabrdan “Fleshka” savdo majmuasida yangi Galaxy Note 4 planshetofoni ham sotila boshlandi. Samsung Galaxy S5 smartfoni esa ushbu majmuada 1,7 million so‘mdan sotilmoqda.
Eslatib o‘tamiz, Galaxy Alpha smartfoni Samsung kompaniyasining eng chiroyli smartfoni deb topilgan edi. Galaxy Alpha smartfonining suratlarini “Parol” nashrining ushbu fotojamlanmasidan tomosha qilishingiz mumkin. Shu bilan birga, uning ishlab chiqarilish jarayonidan tayyorlangan fotojamlanmani ham tomosha qilishni tavsiya qilamiz.